 

Projektni tim za provođenje Erasmus+ projekata u XVIII. gimnaziji objavljuje

**NATJEČAJ ZA MOBILNOST UČENIKA**

XVIII. gimnazija ima Erasmus akreditaciju u području odgoja i općega obrazovanja za razdoblje od 1. veljače 2023. do 31. prosinca 2027. godine za program Erasmus+.

Ove je školske godine od postavljenih ciljeva stavljen naglasak na **ciljeve kojima se razvijaju digitalne kompetencije na području medijske kulture**, **promiču inovacije u nastavi kroz razvijanje neformalnih oblika rada te jača europska dimenzija škole i podiže svijest o zajedničkom europskom identitetu.** Spomenuti ciljevi realizirat će se kroz projekt koji će se baviti pitanjem *Kako se mijenjala uloga javnoga prostora kroz povijest.*

U sklopu projekta organizira se učenička mobilnost za **12 učenika jezičnoga programa** koji pohađaju 2., 3. i 4. razred naše škole.

Projekt je podijeljen u dvije faze. U prvoj fazi, koja će se održati u Zagrebu **od 6. do 10. listopada 2025.,** našu će školu posjetiti učenici iz škole *Istruzione secondaria superiore G.B. Impallomeni* iz grada Milazza na Siciliji, Italija, koji će zajedno s našim učenicima provoditi aktivnosti projekta. U drugoj fazi projekta, koja će se odvijati **od 2. do 6. ožujka 2026. godine,** učenici naše škole posjetit će Milazzo i tamo sudjelovati u projektnim aktivnostima**.**

**Radni jezik mobilnosti za učenike je engleski. Učenici će biti smješteni u obiteljima svojih domaćina, a svi ostali troškovi podmireni su sredstvima Europske unije.**

Više informacija o načinu prijave te o kriterijima za izbor kandidata nalazi se u Erasmus+ kutku naše škole!

